Send link til artiklen via e-mail

Send link til artiklen via e-mail

Politiet reducerer nu trusselsniveauet, efter en timelang jagt på en mand, der er blevet set med et gevær i Holbæk.

Det oplyser Midt- og Vestsjællands Politi.

Meldingen er givet til de journalister, der har fulgt retssager ved Retten i Holbæk fredag.

Jernring omkring retsbygning

Da et vidne så en mand med et gevær i Holbæk tog politiets ingen chancer, og lagde straks en jernring omkring Retten i Holbæk, hvor blandt andet Kundby-sagen blev afholdt fredag.

Her fik tilhørerne forbud mod at forlade retssalene, og personer på parkeringspladsen fik besked på at søge ind i retsbygningen. Imens bevogtede betjente med skudsikre veste og automatvåben retten.

Togdrift standset

Imens blev togdriften gennem byen afbrudt, mens politiet gennemsøgte stationen - uden at finde manden med geværet.

Efterfølgende er togdriften blevet genoptaget.

Kan ikke finde manden

Politiet tror nu ikke, at manden udgør en trussel - hvis han nogensinde har gjort det.

- Vi vurderer nu, manden ikke længere udgør en stor risiko, og folk kan igen færdes frit, siger Carsten Andersen.

Pressen er dog blevet bedt om at fortrække fra retten, når deres arbejde er slut.

Geværmand bar sort hættetrøje

Politiet valgte klokken 13.17 at gå ud med en offentlig advarsel og efterlysning om observationen af en mand med sort hættetrøje, der gemte et gevær væk i en stor taske, muligvis en sportstaske.

Trods en massiv eftersøgning har de dog ikke fundet manden.

- Det er kun ét vidne, der har set manden, og måske har vedkommende set forkert. Vi tager dog situationen meget alvorligt og tager ingen chancer, siger Carsten Andersen til TV ØST.